
ΤΕΥΧΟΣ ΔΕΥΤΕΡΟ 


Αρ. Φύλλου 1964 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση πιστώσεων για την καταβολή ανειλημμέ¬ 
νων υποχρεώσεων του υπομέτρου 8.1 «Δάσωση 
και δημιουργία δασικών εκτάσεων» του μέτρου 8 
«Επενδύσεις στην ανάπτυξη δασικών περιοχών 
και στη βελτίωση της βιωσιμότητας των δασών» 
του Προγράμματος Αγροτικής Ανάπτυξης (ΠΑΑ) 
2014-2020 κατά το έτος 2017. 

2 Ορισμός της διαδικασίας για την ανάδειξη εκπρο¬ 
σώπων των φοιτητών στα συλλογικά όργανα του 
Τ.Ε.Ι. Στερεός Ελλάδας. 

3 Αποζημίωση για εργασία καθ' υπέρβαση του υπο¬ 
χρεωτικού ωραρίου υπαλλήλων του Γ.Ν. Ηλείας - 
Ν.Μ. Πύργου για το β' εξάμηνο του οικονομικού 
έτους 2017. 


ΑΠΟΦΑΣΕΙΣ 

Αριθμ. 5709 _ (1) 

Έγκριση πιστώσεων για την καταβολή ανει¬ 
λημμένων υποχρεώσεων του υπομέτρου 8.1 
"Δάσωση και δημιουργία δασικών εκτάσε¬ 
ων" του μέτρου 8 "Επενδύσεις στην ανάπτυ¬ 
ξη δασικών περιοχών και στη βελτίωση της 
βιωσιμότητας των δασών" του Προγράμμα¬ 
τος Αγροτικής Ανάπτυξης (ΠΑΑ) 2014-2020 
κατά το έτος 2017. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Το άρθρο 39παρ. 10 του ν. 2065/1992 «Αναμόρφω¬ 
ση της φορολογίας και άλλες διατάξεις» (Α' 113). 

2) Το άρθρο 62 παρ. 2 περ. α' του ν. 4235/2014 «Διοι¬ 
κητικά μέτρα, διαδικασίες και κυρώσεις στην εφαρμο¬ 
γή της ενωσιακής και εθνικής νομοθεσίας στους τομείς 
των τροφίμων, των ζωοτροφών και της υγείας και προ¬ 
στασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης και Τροφίμων» 


(Α' 32), όπως η παρ. 2 τροποποιήθηκε με την παρ. 2 του 
άρθρου 46 του ν. 4384/2016 «Αγροτικοί Συνεταιρισμοί, 
μορφές συλλογικής οργάνωσης του αγροτικού χώρου 
και άλλες διατάξεις» (Α' 78). 

3) Τα άρθρα 20,66,68 και 77 παρ. 3 του ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011 /85/ΕΕ) - δημόσιο λογιστικό 
και άλλες διατάξεις» (Α' 143), όπως ισχύουν. 

4) Τον Καν. (ΕΕ) αριθ. 1303/2013 του Ευρωπαϊκού Κοι¬ 
νοβουλίου και του Συμβουλίου, της 17ης Δεκεμβρίου 
2013, περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Γεωργικό Ταμείο Αγροτικής Ανάπτυξης και το Ευρωπα¬ 
ϊκό Ταμείο θάλασσας και Αλιείας και περί καθορισμού 
γενικών διατάξεων για το Ευρωπαϊκό Ταμείο Περιφε¬ 
ρειακής Ανάπτυξης, το Ευρωπαϊκό Κοινωνικό Ταμείο, 
το Ταμείο Συνοχής και το Ευρωπαϊκό Ταμείο θάλασσας 
και Αλιείας και για την κατάργηση του κανονισμού (ΕΚ) 
αριθ. 1083/2006 (ΕΕ Ε 347, 20.12.2013, ο. 320). 

5) Τον Καν. (ΕΕ) αριθ. 1305/2013 του Ευρωπαϊκού Κοι¬ 
νοβουλίου και του Συμβουλίου, της 17ης Δεκεμβρίου 
2013, για τη στήριξη της αγροτικής ανάπτυξης από το Ευ¬ 
ρωπαϊκό ΓεωργικόΤαμείο Αγροτικής Ανάπτυξης (ΕΓΤΑΑ) 
και την κατάργηση του κανονισμού (ΕΚ) αριθ. 1698/2005 
του Συμβουλίου (ΕΕ Ε 347, 20.12.2013, ο. 487). 

6) Τον Καν. (ΕΕ) αριθ. 1310/2013του Ευρωπαϊκού Κοι¬ 
νοβουλίου και του Συμβουλίου, της 17ης Δεκεμβρίου 
2013, σχετικά με τη θέσπιση ορισμένων μεταβατικών 
διατάξεων για τη στήριξη της αγροτικής ανάπτυξης από 
το Ευρωπαϊκό Γεωργικό Ταμείο Αγροτικής Ανάπτυξης 
(ΕΓΤΑΑ) και την τροποποίηση του κανονισμού (ΕΕ) αριθ. 
1305/2013 του Ευρωπαϊκού Κοινοβουλίου και του Συμ¬ 
βουλίου όσον αφορά τους πόρους και την κατανομή 
τους για το έτος 2014 και την τροποποίηση του κανονι¬ 
σμού (ΕΚ) αριθ. 73/2009 του Συμβουλίου και των κανο¬ 
νισμών (ΕΕ) αριθ. 1307/2013, (ΕΕ) αριθ. 1306/2013 και 
(ΕΕ) αριθ. 1308/2013 του Ευρωπαϊκού Κοινοβουλίου και 
του Συμβουλίου όσον αφορά την εφαρμογή τους κατά 
το έτος 2014 (ΕΕ Ε 347, 20.12.2013, σ.865). 

7) Τον κατ’ εξουσιοδότηση Κανονισμό (ΕΕ) αριθ. 
640/2014 της Επιτροπής, της 11ης Μαρτίου 2014, για 
τη συμπλήρωση του κανονισμού (ΕΕ) αριθ. 1306/2013 
του Ευρωπαϊκού Κοινοβουλίου και του Συμβουλίου 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 964/07.06.2017 


όσον αφορά το ολοκληρωμένο σύστημα διαχείρισης 
και ελέγχου και τους όρους απόρριψης ή ανάκτησης 
πληρωμών καθώς και τις διοικητικές κυρώσεις που 
εφαρμόζονται στις άμεσες ενισχύσεις, τη στήριξη της 
αγροτικής ανάπτυξης και την πολλαπλή συμμόρφωση 
(ΕΕ 1181,20.6.2014, ο. 48). 

8) Τον κατ' εξουσιοδότηση Κανονισμό (ΕΕ) αριθ. 
807/2014 της Επιτροπής, της 11ης Μαρτίου 2014, για 
τη συμπλήρωση του κανονισμού (ΕΕ) αριθ. 1305/2013 
του Ευρωπαϊκού Κοινοβουλίου και του Συμβουλίου για 
τη στήριξη της αγροτικής ανάπτυξης από το Ευρωπαϊκό 
Γεωργικό Ταμείο Αγροτικής Ανάπτυξης (ΕΓΤΑΑ) και για τη 
θέσπιση μεταβατικών διατάξεων (ΕΕ ί 227,31.7.2014, ο. 1). 

9) Τον Εκτελεστικό Κανονισμό (ΕΕ) αριθ. 808/2014 
της Επιτροπής, της 17ης Ιουλίου 2014, σχετικά με τη θέ¬ 
σπιση κανόνων εφαρμογής του κανονισμού (ΕΕ) αριθ. 
1305/2013 του Ευρωπαϊκού Κοινοβουλίου και του Συμ¬ 
βουλίου για τη στήριξη της αγροτικής ανάπτυξης από 
το Ευρωπαϊκό Γεωργικό Ταμείο Αγροτικής Ανάπτυξης 
(ΕΓΤΑΑ) (ΕΕ ί 227, 31.7.2014, ο. 18). 

10) Το άρθρο 1 παρ. 4 περ. α' του ν.δ 131/1974 «Περί 
παροχής οικονομικών ενισχύσεων εις την γεωργικήν, 
κτηνοτροφικήν, δασικήν και αλιευτικήν παραγωγήν» 
(Α' 320), όπωςτο ν.δ.τροποποιήθηκε και συμπληρώθηκε 
με το ν.1409/1983 «Τροποποίηση και συμπλήρωση των 
διατάξεων του ν.δ. 131/1974 "Περί παροχής οικονομικών 
ενισχύσεων εις την γεωργικήν, κτηνοτροφικήν, δασικήν 
και αλιευτικήν παραγωγήν" και άλλες διατάξεις» (Α' 199). 

11) Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

12) Το π.δ. 80/2016 «Ανάληψη υποχρεώσεων από τους 
Διατάκτες» (Α' 145). 

13) Την αριθ. 800/16.1.2015 «Ενισχύσεις στο πλαίσιο 
του μέτρου 221 «Πρώτη δάσωση γεωργικών γαιών»του 
Προγράμματος Αγροτικής Ανάπτυξης (ΠΑΑ) 2007 - 2013 
(Β' 128). 

14) Την αριθ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168/9- 
10-2015). 

15) Την αριθ. 3030/08-04-2016 απόφαση του Γενικού 
Γραμματέα Αγροτικής Πολιτικής και Διαχείρισης Κοινοτικών 
Πόρων του Υπουργείου Αγροτικής Ανάπτυξης και Τροφί¬ 
μων «Απόφαση καθορισμού συνεχιζόμενων πράξεων του 
Μέτρου 221 του ΠΑΑ 2007 - 2013 οτο Μέτρο 08 (Υπομετρο 
8.1) του ΠΑΑ 2014 - 2020» (ΑΔΑ: 7ΜΒΙ4653ΠΓ-6Δ8). 

16) Το κεφάλαιο 19 «Μεταβατικές ρυθμίσεις»του Προ¬ 
γράμματος Αγροτικής Ανάπτυξης (ΠΑΑ) της Ελλάδας 
2014-2020 (Φϋ 20140Β06ΚΟΝΡ001). 

17) Την αριθ. € (2015) 9170 ΓίηθΙ /11 -12-2015 Εκτε¬ 
λεστική Απόφαση της Επιτροπής, για την έγκριση του 
προγράμματος αγροτικής ανάπτυξης της Ελλάδας για 
στήριξη από το Ευρωπαϊκό Γεωργικό Ταμείο Αγροτικής 
Ανάπτυξης, όπως κάθε φορά ισχύει. 

18) Την αρ. πρωτ. 6/506/25-01-2017 απόφαση του 
Υπουργού Αγροτικής Ανάπτυξης και Τροφίμων (ΑΔΑ: 


Ω5ΒΓ4653ΠΓ-ΠΟΦ), με την οποία εγκρίνεται η δέσμευση 
πίστωσης ύψους επτά εκατομμύρια πεντακόσιες χιλιά¬ 
δες ευρώ (7.500.000,00€) για την πληρωμή ισόποσης 
δαπάνης σε βάρος της πίστωσης του Προϋπολογισμού 
εξόδων του Υπουργείου Αγροτικής Ανάπτυξης και Τρο- 
φίμων, Ειδικός φορέας 29-110., Κ.Α.Ε. 5323, οικονομικού 
έτους 2017, για την "την υλοποίηση του προγράμματος 
ΔΑΣΩΣΗ ΚΑΙ ΔΗΜΙΟΥΡΓΙΑ ΔΑΣΙΚΩΝ ΕΚΤΑΣΕΩΝ (Υπομε¬ 
τρο 8.1. του Μέτρου 8 του ΠΑΑ 2014-2020) για το 2017", 
η οποία καταχωρήθηκε με α/α 2740/2017 στο Βιβλίο 
Εγκρίσεων και Εντολών Πληρωμήςτης Γενικής Διεύθυν¬ 
σης Οικονομικών Υπηρεσιών του Υπουργείου Αγροτικής 
Ανάπτυξης και Τροφίμων. 

19) Την αριθ. 47/16200/13-02-2017 εισήγηση του προϊ¬ 
σταμένου της Γενικής Διεύθυνσης Οικονομικών Υπηρεσι¬ 
ών του Υπουργείου Αγροτικής Ανάπτυξης και Τροφίμων, 
σύμφωνα με το άρθρο 24 παρ. 5 περ. ε' του ν. 4270/2014 
(Α' 143), όπως ισχύει. 

20) Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του Τακτικού Προ¬ 
ϋπολογισμού, ύψους 7.500.000 ευρώ, σε βάρος των πι¬ 
στώσεων του ΚΑΕ 5323 του Ειδικού Φορέα 29 -110 για 
την καταβολή ανειλημμένων υποχρεώσεων του Μέτρου 
221 «Πρώτη δάσωση γεωργικών γαιών» του ΠΑΑ 2007- 
2013, οι οποίες εντάχθηκαν στο Μέτρο 08, υπομετρο 8.1 
του ΠΑΑ 2014-2020, αποφασίζουμε: 

Άρθρο 1 

1. Εγκρίνουμε, για το έτος 2017, την καταβολή οικονο¬ 
μικών ενισχύσεων στους δικαιούχους του υπομέτρου 8.1 
«Δάσωση και δημιουργία δασικών εκτάσεων» από τον 
Κρατικό Προϋπολογισμό, οι οποίες συνιστούν ανειλημ¬ 
μένες υποχρεώσεις. 

2. Η καταβολή των ανωτέρω ανειλημμένων υποχρεώ¬ 
σεων του υπομέτρου 8.1 «Δάσωση και δημιουργία δα¬ 
σικών εκτάσεων» περιλαμβάνει την κάλυψη απώλειας 
γεωργικού εισοδήματος για τους δικαιούχους για τους 
οποίους εκδόθηκαν οι προβλεπόμενες εγκριτικές απο¬ 
φάσεις ένταξης μέχρι την ημερομηνία 31 -12-2006. 


γ. Η παρούσα δράση εντάσσεται στο υπομετρο 8.1 του 
Προγράμματος Αγροτικής Ανάπτυξης (ΠΑΑ) 2014-2020 
με βάση την ακόλουθη αντιστοίχιση: 


Μέτρο δυνάμει του 

Καν (Ε.Κ.) 1698/2005 

Μέτρο δυνάμει του 
Καν(Ε.Ε,) 1305/2013 

221 

Άρθρο 36 

στοιχείο β), σημείο ί 
και άρθρο 43: 

Πρώτη δάσωση 
γεωργικών γαιών 

8.1 

Άρθρο 21 
παράγραφος 1, 
περ. α) του Καν. (ΕΕ) 
αριθ. 1305/2013 


Άρθρο 2 

1. Η διαδικασία και ο τρόπος καταβολής της ενισχύ¬ 
σεων και των ελέγχων των δικαιούχων του παρόντος 
άρθρου καθορίζονται στη αρ. 800/16-01-2015 κοινή 
υπουργική απόφαση (ΦΕΚ 128 Β' 21-01-2015) όπως 
τροποποιήθηκε και ισχύει. 

2. Η δημόσια δαπάνη για το έτος 2017 ανέρχεται στο 
ύψος των 7.500.000 ευρώ και αφορά στην κάλυψη νο¬ 
μικών δεσμεύσεων που αναλήφθηκαν σε προηγούμενες 

Προγραμματικές περιόδους και περιλαμβάνουν την κα¬ 
ταβολή των προβλεπόμενων ενισχύσεων στο πλαίσιο 
του Μέτρου «Πρώτη Δάσωση Γεωργικών Γαιών». 

3. Η συνεισφορά του ΕΓΤΑΑ υπολογίζεται με βάση τα 
αναφερόμενα στο άρθρο 59 του Καν (ΕΕ) 1305/2013, 
όπως περιγράφεται στο Κεφάλαιο 10 «Σχέδιο Χρημα¬ 
τοδότησης» του εγκεκριμένου ΠΑΑ 2014-2020, όπως 
κάθε φορά ισχύει. 

4. Οργανισμός πληρωμής είναι ο ΟΠΕΚΕΠΕ. 

5. Η Δημόσια δαπάνη που θα προκληθεί από την 
εφαρμογή του μέτρου θα βαρύνει τον Ειδικό Λογαρια¬ 
σμό Εγγυήσεων Γεωργικών Προϊόντων (ΕΛΕΓΕΠ), ο οποί¬ 
ος χρηματοδοτείται για το υπομετρο 8.1 «Δάσωση και 
δημιουργία δασικών εκτάσεων» από τον ΚΑΕ 5323 του 
Τακτικού Προϋπολογισμού Εξόδων του Φ.29/110 του 
Υπ. Αγροτικής Ανάπτυξης και Τροφίμων. 

6. Το Ελληνικό Δημόσιο είναι δικαιούχος της κοινοτι¬ 
κής συμμετοχής, η οποία μεταφέρεται στο λογαριασμό 
αυτού που τηρείται στην Τράπεζα της Ελλάδος. 

7. Τυχόν αδιάθετα υπόλοιπα από την ανωτέρω πίστω¬ 
ση τηςπαρ. 2 επιστρέφονται στον κρατικό προϋπολογι¬ 
σμό (Κ.Α. Εσόδου 3919). 

Άρθρο 3 

Η ισχύς της παρούσας αρχίζει από τη δημοσίευσή της 
στη εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μάίόυ 2017 

Οι Υπουργοί 

Αναπληρωτής Υπουργός Αγροτικής, Ανάπτυξης 
Οικονομικών καιΤροφιμών 

ΓΕΩΡΓΙΟΣ ΧΟΥΛΙΑΡΑΚΗΣ ΕΥΑΓΓΕΛΟΣ ΑΠΟΣΤΟΛΟΥ 


Αριθμ. 2547 _ (2) 

Ορισμός της διαδικασίας για την ανάδειξη εκπρο¬ 
σώπων των φοιτητών στα συλλογικά όργανα του 
Τ.Ε.Ι. Στερεός Ελλάδας. 

Η ΣΥΝΕΛΕΥΣΗ ΤΟΥΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ (Τ.Ε.Ι.) ΣΤΕΡΕΑΣ ΕΛΛΑΔΑΣ 
(Αριθμ. συνεδρ. 96/20-12-2016) 

Έχοντας υπόψη: 

1. Τις διατάξεις της παρ. 2β του άρθρου 49 του 
ν. 4009/2011 (ΦΕΚ 195/6-09-2011/τ.Α') «Δομή, λειτουρ¬ 
γία, διασφάλιση της ποιότητας των σπουδών και διεθνο¬ 
ποίηση των ανωτάτων εκπαιδευτικών ιδρυμάτων», όπως 
τροποποιήθηκε και ισχύει, 

2. Τις διατάξεις των άρθρων 5 «Οργανισμός» και 6 
«Εσωτερικός Κανονισμός» του ν. 4009/2011 (ΦΕΚ 195/ 
6-09-201Ι/τ.Α'), όπως τροποποιήθηκε και ισχύει, 

3. Τις διατάξεις της παρ. 10 του άρθρου 8 «Όργανα του 
Ιδρύματος» του ν. 4009/2011 (ΦΕΚ 195/6-09-2011/τ.Α'), 
όπως τροποποιήθηκε και ισχύει, για τις αρμοδιότητες 
του Συμβουλίου Ιδρύματος, 


4. Τις διατάξεις της περ. δ' του άρθρου 47 του 
ν. 4025/2011 (ΦΕΚ 228/02-11-201 1/τ.Α'), με τις οποίες 
συμπληρώθηκαν οι διατάξεις της παρ. 22 του άρθρου 80 
«Λοιπές μεταβατικές διατάξεις» του ν. 4009/2011 (ΦΕΚ 
195/6-09-2011/τ.Α'), 

5. Τις διατάξεις του ν. 4076/2012 (ΦΕΚ 159/10-08-2012 
τ.Α') «Ρυθμίσεις θεμάτων Ανωτάτων Εκπαιδευτικών Ιδρυ¬ 
μάτων και άλλες διατάξεις», με τις οποίες τροποποιήθη¬ 
καν οι διατάξεις του ν. 4009/2011 (ΦΕΚ 195/6-09-2011 
τ.Α'), που αφορούν τη συμμετοχή εκπροσώπων φοιτητών 
στα Συλλογικά Όργανα του Ιδρύματος, 

6. Την υπ' αριθμ. Φ.122.1/908/144145/Β2/2012 Υπουρ¬ 
γική Απόφαση «Κωδικοποίηση διαδικασιών ανάδειξης 
των οργάνων διοίκησης των ΑΕΙ και σύστημα ταξινομι¬ 
κής ψήφου» (Φ.Ε.Κ. 3048/τ.Β'/16-11 -2012), 

7. Την υπ' αριθμ. Φ.122.1/184/16376/Β2/2013 Υπουρ¬ 
γική Απόφαση «Διαδικασία ανάδειξης των μονομελών 
οργάνων των ΑΕΙ μέσω εκλογικής διαδικασίας με ηλε¬ 
κτρονική ψήφο» (Φ.Ε.Κ. 353/τ.ΒVI9-02-2013), 

8. Τις διατάξεις τηςπαρ. 6 του άρθρου 26 του ν. 4386/2016 
(ΦΕΚ 83/11-05-2016/τ.Α'), ως εξής: «γ) Έως την έναρξη ισχύ¬ 
ος του κατά το άρθρο 5 Οργανισμού και κατά το άρθρο 
6 Εσωτερικού Κανονισμού, τα θέματα που προβλέπονται 
σε αυτούς ρυθμίζονται με αποφάσεις της Συγκλήτου, οι 
οποίες δημοσιεύονται στην εφημερίδα της Κυβερνήσεως», 

9. Το π.δ. αριθμ. 100/2013 (ΦΕΚ 135/τ.Α75-6-2013), 
για τη συγχώνευση του Τ.Ε.Ι. Λαμίας και του Τ.Ε.Ι. Χαλκί¬ 
δας σε Τ.Ε.Ι. Στερεός Ελλάδας, όπως τροποποιήθηκε και 
συμπληρώθηκε με το π.δ. αριθμ. 127/2013 (ΦΕΚ 190/ 
τ.Α'/16-9-2013), 

10. Την αριθμ. 31888/Ε5/05-03-2014 απόφαση του 
Υπουργού Παιδείας και Θρησκευμάτων (Φ.Ε.Κ. 132/ 
τ.Υ.Ο.Δ.Δ./17-03-2014), για τη συγκρότηση του Συμ¬ 
βουλίου του Τ.Ε.Ι. Στερεός Ελλάδας, σύμφωνα με το 
ν. 4009/2011, καθώς και την αριθμ. 4863/Ζ1 /14-01 -2015 
απόφαση του Υπουργού Παιδείας και Θρησκευμάτων 
(Φ.Ε.Κ. 12/τ.Υ.Ο.Δ.Δ./15-01-2015), για την ανασυγκρότη¬ 
ση του Συμβουλίου του Τ.Ε.Ι. Στερεός Ελλάδας, 

11 .Την απόφαση αριθμ. 66/29-06-2016 στο ΦΕΚ 378/ 
τ. ΥΟΔΔ/15-07-2016 για διορισμό μετά από διαδικασία 
εκλογήςτου Πέτρου Λάμψα, ως ΠρόεδρουτουΤ.Ε.Ι. Στερε¬ 
ός Ελλάδας, σύμφωνα μετην Πράξη αριθμ. 5/28-06-2016 
(θέμα 1 ο) του Συμβουλίου Ιδρύματος, 

12. Την αριθμ. 136019/Ζ1/24-08-2016 (ΑΔΑ:652Η4653ΠΣ- 
Δ5Ν) Διαπιστωτική πράξη της Αναπληρώτριας Υπουργού 
Παιδείας Έρευνας και Θρησκευμάτων, για το διορισμό του 
Προέδρου του Τ.Ε.Ι. Στερεός Ελλάδας, 

13. Την αριθμ. 6303/09-09-2016 (ΑΔΑ: 7ΡΙΖΘΞΑ0-2ΓΗ) 
στο ΦΕΚ 3165/τ.Β'/03-10-2016 απόφαση του Προέδρου 
τουΤ.Ε.Ι. Στερεάς Ελλάδας, για τον ορισμό Αναπληρωτών 
Προέδρου, που εγκρίθηκαν με την απόφαση του Συμβου¬ 
λίου του Ιδρύματος, στη συνεδρίαση αριθμ. 7/06-09-2016, 
καθώς και 

14. Το γεγονός ότι από την παρούσα απόφαση δεν 
προκαλείται δαπάνη, αποφασίζει: 

Τον ορισμό της διαδικασίας για την ανάδειξη εκπρο¬ 
σώπων των φοιτητών στα Συλλογικά Όργανα του Τ.Ε.Ι. 
Στερεάς Ελλάδας, ως εξής: 








19848 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 964/07.06.2017 


1. Συμβούλιο ΤΕΙ 

Σύμφωνα με το άρθρο 8, παρ. 2 εδ. β και παρ. 6 του 
ν. 4009/2011, «Οι φοιτητές εκπροσωπούνται στο Συμ¬ 
βούλιο του ΤΕΙ από έναν εκπρόσωπο που εκλέγεται από 
τους προπτυχιακούς και μεταπτυχιακούς φοιτητές και 
υποψήφιους διδάκτορες. Η θητεία του εκπροσώπου 
των φοιτητών είναι ετήσια, χωρίς δυνατότητα επανε¬ 
κλογής.» 

2. Συνέλευση ΤΕΙ 

Σύμφωνα με το άρθρο 8, παρ. 19 εδ. δ του ν. 4009/2011, 
«Οι φοιτητές εκπροσωπούνται στη Συνέλευση του ΤΕΙ 
από: 

α. έναν εκπρόσωπο των προπτυχιακών φοιτητών, 

β. έναν των μεταπτυχιακών φοιτητών (εφόσον υπάρ¬ 
χουν) και 

γ. έναν εκπρόσωπο των υποψήφιων διδακτόρων (εφό¬ 
σον υπάρχουν). 

Η θητεία των εκπροσώπων των φοιτητών είναι ετήσια, 
χωρίς δυνατότητα επανεκλογής.» 

3. Κοσμητεία/Διεύθυνση Σχολής 

Σύμφωνα με το άρθρο 9, παρ. 7 εδ. γ του ν. 4009/2011, 
άρθρο 9, παρ. 7 εδ. γ «Οι φοιτητές εκπροσωπούνται στην 
Κοσμητεία/Διεύθυνση κάθε Σχολής από έναν εκπρόσω¬ 
πο των φοιτητών της οικείας σχολής, χωρίς δικαίωμα 
ψήφου.» 

4. Συνέλευση Τμήματος ΤΕΙ 

Σύμφωνα με το άρθρο 10, παρ. 5 του ν. 4009/2011, «Οι 
φοιτητές εκπροσωπούνται στη Συνέλευση του Τμήμα¬ 
τος από έναν εκπρόσωπο των προπτυχιακών φοιτητών 
και έναν εκπρόσωπο των μεταπτυχιακών φοιτητών του 
οικείου τμήματος, εφόσον υπάρχουν.» 

5. ΜΟ.ΔΙ.Π. 

Σύμφωνα με το άρθρο 14, παρ. 2 του ν. 4009/2011, 
«Οι φοιτητές εκπροσωπούνται στη ΜΟ.ΔΙ.Π. από έναν 
εκπρόσωπο των προπτυχιακών φοιτητών και έναν εκ¬ 
πρόσωπο των μεταπτυχιακών φοιτητών και υποψήφιων 
διδακτόρων, εφόσον υπάρχουν.». 

6. Σύγκλητο Ειδικής Σύνθεσης ή Συνέλευση Ειδικής 
Σύνθεσης (Σ.Ε.Σ.) του ΤΕΙ. 

Σύμφωνα με το άρθρο 2. α, του ν. 3685/2008, «Οι με¬ 
ταπτυχιακοί φοιτητές εκπροσωπούνται στη Συνέλευση 
Ειδικής Σύνθεσης από δύο (2) εκπροσώπους των μετα¬ 
πτυχιακών φοιτητών.» 

7. Γενική Συνέλευση Ειδικής Σύνθεσης (Γ.Σ.Ε.Σ.) του 
οικείου Τμήματος του ΤΕΙ 

Σύμφωνα με το άρθρο 2. β, του ν. 3685/2008, «Οι με¬ 
ταπτυχιακοί φοιτητές εκπροσωπούνται στη Γενική Συ¬ 
νέλευση Ειδικής Σύνθεσης του οικείου Τμήματος από 
δύο (2) εκπροσώπους των μεταπτυχιακών φοιτητών του 
Τμήματος.» 

Εκλογική διαδικασία 

Η εκλογική διαδικασία για την ανάδειξη εκπροσώπων 
φοιτητών σε όλα τα συλλογικά όργανα του Ιδρύματος 
καθορίζεται από την εφαρμογή του άρθρου 49 παρ. 2 
εδ. β και γ, του ν. 4009/2011, ως εξής: 

• Όπου στον παρόντα νόμο προβλέπεται εκπροσώ¬ 
πηση των φοιτητών οποιουδήποτε κύκλου σπουδών σε 
συλλογικά όργανα του ιδρύματος, οι εκπρόσωποι των 
φοιτητών εκλέγονται από το σύνολο των αντίστοιχων 


ενεργών φοιτητών, με ενιαίο ψηφοδέλτιο και άμεση, κα¬ 
θολική και μυστική ψηφοφορία. Υποψήφιοι μπορούν να 
είναι οι προπτυχιακοί φοιτητές που έχουν διανύσει το 
πρώτο έτος σπουδών και βρίσκονται εντός του ενδει¬ 
κτικού προγράμματος σπουδών, καθώς και οι μεταπτυ¬ 
χιακοί φοιτητές κατά το πρώτο έτος φοίτησης τους και 
οι υποψήφιοι διδάκτορες που διανύουν τα τρία πρώτα 
έτη από την εγγραφή τους ως υποψήφιοι διδάκτορες. 
Η ψηφοφορία μπορεί να διεξάγεται και ηλεκτρονικά, 
όπως αυτή περιγράφεται στο ΦΕΚ 3048/16-11-2012 
(τ.Β') «Κωδικοποίηση διαδικασιών ανάδειξης των ορ¬ 
γάνων διοίκησης των Α.Ε.Ι. και το σύστημα ταξινομικής 
ψήφου». 

• Η πρόσκληση στους εκπροσώπους των φοιτητών για 
συμμετοχή στα συλλογικά όργανα στα οποία συμμετέ¬ 
χουν γίνεται εγγράφως, με ηλεκτρονικό ταχυδρομείο ή 
με κάθε άλλο πρόσφορο μέσο. 

Γενικές αρχές της εκλογικής διαδικασίας 

1. Οι εκλογές για ανάδειξη εκπροσώπων φοιτητών σε 
όλα τα συλλογικά όργανα διεξάγονται την ίδια ημέρα και 
ώρα για κάθε μια από τις πόλεις στις οποίες βρίσκονται 
ακαδημαϊκές μονάδεςτουΤΕΙ Στερεάς Ελλάδας, ήτοι Λα¬ 
μία, Χαλκίδα, Καρπενήσι, Άμφισσα και Θήβα. 

2. Σε κάθε μια από τις πόλεις στις οποίες υπάρχει ακα¬ 
δημαϊκή μονάδα του ΤΕΙ Στερεάς Ελλάδας θα στηθούν 
οι εξής κάλπες: 

I. μια κάλπη για την εκλογή εκπροσώπου φοιτητών 
για το Συμβούλιο, τη Συνέλευση και τη ΜΟΔΙΠ του ΤΕΙ 
Στερεάς Ελλάδας, 

II. μια κάλπη ανάΤμήμα, η οποία θα αφορά την εκλογή 
εκπροσώπων φοιτητών για τα όργανα του αντίστοιχου 
τμήματος και τη Διεύθυνση της αντίστοιχης σχολής 

3. Για κάθε κάλπη θα υπάρχει διαφορετικό ψηφοδέλ¬ 
τιο για τους προπτυχιακούς και τους μεταπτυχιακούς 
φοιτητές. Τα ψηφοδέλτια αυτά θα είναι ενιαία για όλες 
τις ψηφοφορίες ανάδειξης εκπροσώπων φοιτητών που 
αντιστοιχούν στη συγκεκριμένη κάλπη. 

4. Τα ψηφοδέλτια και οι αντίστοιχοι φάκελοι ψηφοφο¬ 
ρίας για τους προπτυχιακούς φοιτητές θα είναι λευκά.Τα 
ψηφοδέλτια και οι αντίστοιχοι φάκελοι ψηφοφορίαςγια 
τους μεταπτυχιακούς φοιτητές θα είναι άλλου χρώματος, 
πλην του λευκού. 

5. Για κάθε μία από τις πόλεις που βρίσκεται ακαδη¬ 
μαϊκή μονάδα του ΤΕΙ Στερεάς Ελλάδας θα λειτουργούν 
ξεχωριστές εφορευτικές επιτροπές, μια ανά κάλπη ψη¬ 
φοφορίας. 

6. Την ευθύνη για την διενέργεια των εκλογών έχει 
Συντονιστική Εκλογική Επιτροπή αποτελούμενη από 
τον Πρόεδρο και τους Αναπληρωτές Πρόεδρου του ΤΕΙ 
Στερεάς Ελλάδας. 

7. Οποιοδήποτε θέμα σχετικό με τη διαδικασία εκλογής 
των εκπροσώπων των φοιτητών στα συλλογικά όργανα 
του Ιδρύματος επιλύεται με απόφαση της Συντονιστικής 
Εκλογικής Επιτροπής. 

8. Κάθε υποψήφιος δικαιούται να δηλώσει υποψηφι¬ 
ότητα για ένα μόνο όργανο. Οι αιτήσεις συγκεντρώνο¬ 
νται και αποστέλλονται μέσω Κεντρικού Πρωτοκόλλου 
(Λαμία) στη Συντονιστική Εκλογική Επιτροπή στην έδρα 
του ΤΕΙ. 




Τεύχος Β' 1964/07.06.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Προκήρυξη εκλογών 

Η προκήρυξη των εκλογών για ανάδειξη εκπροσώ¬ 
πων των φοιτητών στα συλλογικά όργανα γίνεται από 
τη Συντονιστική Εκλογική Επιτροπή. Στην προκήρυξη 
αναφέρονται υποχρεωτικά τα ονόματα των συλλογικών 
οργάνων καθώς και η καταληκτική ημερομηνία για κα¬ 
τάθεση υποψηφιοτήτων η οποία απέχει τουλάχιστον 
μία εβδομάδα από την δημοσιοποίηση της προκήρυ¬ 
ξης. 

Η προκήρυξη των εκλογών αναρτάται στους πίνακες 
ανακοινώσεων και στο δικτυακό τόπο του ΤΕΙ Στερεός 
Ελλάδας. 

Διαδικασία ορισμού εφορευτικών επιτροπών. 

Η Εφορευτική Επιτροπή για την κάλπη που αφορά την 
εκλογή συλλογικών οργάνων του ιδρύματος και της ΜΟ- 
ΔΙΠ, για κάθε πόλη στην οποία εδρεύουν ακαδημαϊκές 
μονάδες του Ιδρύματος, θα αποτελείται από ένα (1) μέ¬ 
λος ΕΠ και από δύο (2) φοιτητές που θα ορίζονται από 
τους φοιτητικούς συλλόγους όπου αυτοί υπάρχουν, και 
σε περίπτωση μη ύπαρξης Φοιτητικών Συλλόγων, θα 
αποτελείται από τρία (3) μέλη ΕΠ, μαζί με τους αναπλη¬ 
ρωματικούς, έπειτα από κλήρωση με ευθύνη της Συντο¬ 
νιστικής Εκλογικής Επιτροπής. 

Η Εφορευτική Επιτροπή για τις κάλπες που αφορά την 
εκλογή συλλογικών οργάνων του τμήματος και της σχο¬ 
λής, για κάθε πόλη στην οποία εδρεύουν ακαδημαϊκές 
μονάδες του Ιδρύματος, αποτελείται από ένα (1) μέλος 
ΕΠ και από δύο (2) φοιτητές που θα ορίζονται από τους 
φοιτητικούς συλλόγους όπου αυτοί υπάρχουν των αντί¬ 
στοιχων τμημάτων, και σε περίπτωση μη ύπαρξης Φοι¬ 
τητικών Συλλόγων, θα αποτελείται από τρία (3) μέλη ΕΠ 
μαζί με τους αναπληρωματικούς, έπειτα από κλήρωση 
με ευθύνη της Συντονιστικής Εκλογικής Επιτροπής. 

Διαδικασία ανάδειξης υποψηφίων εκπροσώπων. 

Η υποψηφιότητα εκπροσώπου φοιτητών σε οποιοδή- 
ποτε συλλογικό όργανο γίνεται με αίτηση του φοιτητή 
μέσω του πρωτοκόλλου της Γραμματείας του Τμήματος 
στο οποίο ανήκει. Κάθε υποψήφιος δικαιούται να δηλώ¬ 
σει υποψηφιότητα για ένα μόνο όργανο. Οι αιτήσεις συ¬ 
γκεντρώνονται και αποστέλλονται μέσω του Κεντρικού 
Πρωτοκόλλου στην Λαμία, στη Συντονιστική Εκλογική 
Επιτροπή στην έδρα του ΤΕΙ. 

Η Συντονιστική Εκλογική Επιτροπή ελέγχει τις υποψη¬ 
φιότητες και με σχετική πράξη ανακοινώνει τα ονόματα 
των υποψηφίων για κάθε συλλογικό όργανο εντός μιας 
εβδομάδας από τη λήξη κατάθεσης των υποψηφιοτήτων. 

Μαζί με την πράξη ανακήρυξης των υποψηφίων προσ¬ 
διορίζεται ο τόπος (για κάθε μια από τις πέντε πόλεις) και 
η ημερομηνία διεξαγωγής των εκλογών, η οποία απέχει 
τουλάχιστον επτά ημέρες από την ημερομηνία δημο¬ 
σιοποίησης της πράξης ανακήρυξης, καθώς επίσης ο 
τόπος και η ημερομηνία επαναληπτικής διαδικασίας σε 
περίπτωση που για οποιονδήποτε λόγο δεν πραγματο¬ 
ποιηθεί η εκλογική διαδικασία. 

Μετά τη δημοσιοποίηση της πράξης προτείνεται να 
οργανωθούν, σε συνεργασία με τους συλλόγους φοιτη¬ 
τών που δραστηριοποιούνται στο ΤΕΙ Στερεός Ελλάδας, 
συγκεντρώσεις ενημέρωσης των φοιτητών για τους υπο¬ 
ψηφίους και την εκλογική διαδικασία. Οι συγκεντρώσεις 


αυτές μπορούν να οργανωθούν από τους Προϊσταμέ¬ 
νους των Ακαδημαϊκών Μονάδων και τις Διευθύνσεις 
των Σχολών του ΤΕΙ Στερεός Ελλάδας. 

Η πράξη της Συντονιστικής Εκλογικής Επιτροπής για 
την ανακήρυξη των υποψηφίων αναρτάται στους πίνα¬ 
κες ανακοινώσεων και στο δικτυακό τόπο του ΤΕΙ. 

Διαδικασία διενέργειας εκλογών. 

Τους εκλογικούς καταλόγους για την ανάδειξη εκπρο¬ 
σώπων των φοιτητών στα διάφορα όργανα θα καταρ¬ 
τιστούν και θα τηρηθούν με ευθύνη της Συντονιστικής 
Εκλογικής Επιτροπής αφού πρώτα αποσταλούν από τις 
ΓραμματείεςτωνΤμημάτων. Οι εκλογικοί κατάλογοι ορι- 
στικοποιούνται είκοσι ημέρες πριν από την ημέρα διε¬ 
ξαγωγής των εκλογών. Με φροντίδα της Συντονιστικής 
Εκλογικής Επιτροπής τυπώνονται ενιαία ψηφοδέλτια, 
όπως περιγράφηκε παραπάνω, στο οποίο αναγράφο¬ 
νται οι αντίστοιχοι υποψήφιοι ανά συλλογικό όργανο 
με αλφαβητική σειρά. 

Οι εκλογικοί κατάλογοι, το ψηφοδέλτιο, οι φάκελοι και 
οτιδήποτε άλλο απαραίτητο υλικό παραδίδονται στην 
εφορευτική επιτροπή την προηγούμενη ή την ίδια ημέρα 
των εκλογών. 

Οι υποψήφιοι φοιτητές έχουν το δικαίωμα να παρίστα- 
νται στην ολοκλήρωση της εκλογικής διαδικασίας αλλά 
και της προσμέτρησης των ψήφων. 

Οι φοιτητές που προσέρχονται να ψηφίσουν, ελέγχο¬ 
νται από την εφορευτική επιτροπή για ταυτοπροσωπία 
(μέσω αστυνομικής, ή στρατιωτικής ή φοιτητικής ταυ¬ 
τότητας) και παραλαμβάνουν από την επιτροπή το ψη¬ 
φοδέλτιο και το φάκελο. 

Για κάθε συλλογικό όργανο τοποθετείται ένας μόνο 
σταυρός προτίμησης. Ψηφοδέλτιο το οποίο δεν θα φέρει 
σταυρό προτίμησης για κάποιο όργανο θεωρείται λευκό 
για το όργανο αυτό. Σε κάθε άλλη περίπτωση ή αν το 
ψηφοδέλτιο έχει διακριτικό σημάδι τότε το ψηφοδέλτιο 
είναι άκυρο για ένα ή περισσότερα όργανα. Κάθε φοιτη¬ 
τής που ψηφίζει διαγράφεται από τον εκλογικό κατάλογο 
και υπογράφει δίπλα στο όνομα του. 

Στο τέλος της ψηφοφορίας θα πρέπει το πλήθος των 
διαγραφέντων από τους καταλόγους να είναι ίσο με το 
πλήθος των υπογραφών και με το πλήθος των φακέλων 
στην κάλπη. Εάν το πλήθος των φακέλων που καταμε¬ 
τρήθηκαν από την κάλπη είναι μεγαλύτερο από τον αριθ¬ 
μό των ψηφισάντων τότε απορρίπτονται τυχαία τόσοι 
φάκελοι ώστε το πλήθος αυτών που θα παραμείνει να 
συμφωνεί με τον αριθμό των ψηφισάντων που εμφανί¬ 
ζεται στην κατάσταση. Για την εφαρμογή της διάταξης 
αυτής, η διαδικασία καταμέτρησης γίνεται χωριστά για 
τους φακέλους των προπτυχιακών και των μεταπτυχια¬ 
κών φοιτητών. 

Σε κάθε εκλογικό τμήμα, μετά τη λήξη της ψηφοφορίας 
και την καταμέτρηση των σταυρών συντάσσεται από 
την εφορευτική επιτροπή και υπογράφεται από αυτή 
πρακτικό στο οποίο αναγράφονται: 

•Το εκλογικό τμήμα. 

• Η ώρα έναρξης και λήξης της ψηφοφορίας. 

• Ο αριθμός των εγγεγραμμένων ψηφοφόρων στις 
καταστάσεις του εκλογικού τμήματος. 

• Ο αριθμός των ψηφισάντων. 

• Ο αριθμόςτων φακέλων που ευρέθησαν στην κάλπη 
και αν απορρίφτηκαν κάποιοι. 

• Για κάθε όργανο διοίκησης το πλήθος των σταυρών 
που έλαβε ο κάθε υποψήφιος. 

• Για κάθε συλλογικό όργανο ο αριθμόςτων έγκυρων, 
άκυρων και λευκών ψηφοδελτίων. 

• Παρατηρήσεις σχετικά με την εκλογική διαδικασία. 

Το πρακτικό της εφορευτικής επιτροπής υπογράφεται 

και αποστέλλεται αυθημερόν με ηλεκτρονικό ταχυδρομείο 
στο Κεντρικό Πρωτόκολλο τουΤΕΙ στη (Λαμία) στο οποίο 
κατατίθεται και εγγράφως μαζί με τους φακέλους και τα 
ψηφοδέλτια. Με ευθύνη του Κεντρικού Πρωτοκόλλου στη 
Λαμία παραδίδονται όλα τα πρακτικά των Εφορευτικών 
Επιτροπών στη Συντονιστική Εκλογική Επιτροπή. 

Η Συντονιστική Εκλογική Επιτροπή αφού συγκεντρώ¬ 
σει τα αποτελέσματα όλων των εκλογικών τμημάτων, 
συντάσσει πρακτικό με τα συγκεντρωτικά στοιχεία και 
εκδίδει τα τελικά αποτελέσματα με τους εκπροσώπους 
και τους αναπληρωματικούς εκπροσώπους των φοιτη¬ 
τών στα συλλογικά όργανα του ΤΕΙ. 

Εκπρόσωπος σε κάθε συλλογικό όργανο εκλέγεται ο 
υποψήφιος ο οποίος συγκεντρώνει τους περισσότερους 
σταυρούς για το όργανο αυτό. Ο δεύτερος σε σταυρούς 
προτίμησης υποψήφιος εκλέγεται αναπληρωματικός. 

Το πρακτικό αποστέλλεται στον Πρόεδρο του ΤΕΙ Στε¬ 
ρεός Ελλάδας για την έκδοση των σχετικών διαπιστω- 
τικών πράξεων. 

Οι διαπιστωτικές πράξεις αναρτώνται στους πίνακες 
ανακοινώσεων και στο δικτυακό τόπο του ΤΕΙ Στερεός 
Ελλάδας. 

Οι φάκελοι μετά ψηφοδέλτια φυλάσσονται στοΤμήμα 
Συλλογικών Οργάνων του Ιδρύματος μέχρι τρεις μήνες 
μετά την ανακοίνωση των τελικών αποτελεσμάτων. 

Με ευθύνη του Προέδρου τουΤΕΙ Στερεάς Ελλάδας, το 
τελικό πρακτικό της Συντονιστικής Εκλογικής Επιτροπής 
καθώς και η διαπιστωτική πράξη κοινοποιείται στον Πρό¬ 
εδρο του κάθε συλλογικού οργάνου στο οποίο μετέχουν 
οι εκλεγέντες εκπρόσωποι των φοιτητών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 5 Μάίου 2017 
Ο Πρόεδρος 
ΠΕΤΡΟΣ ΛΑΜΨΑΣ 


Αριθμ. 12380 _ (3) 

Αποζημίωση για εργασία καθ' υπέρβαση του 
υποχρεωτικού ωραρίου υπαλλήλων του Γ.Ν. Ηλεί¬ 
ας - Ν.Μ. Πύργου για το β’ εξάμηνο του οικονο¬ 
μικού έτους 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΗΛΕΙΑΣ 

(Συνεδρίαση 21 η /22-5-2017) 

Έχοντας υπόψη: 

1. Την υπ' αριθμ. πρωτ. Α2β/Γ.Π. 92202/23-12-2016 


απόφαση του Υπουργού Υγείας και του Αναπληρωτή 
Υπουργού Υγείας που δημοσιεύθηκε στο ΦΕΚ 4265/ 
τ.Β'/30-12-2016, περί καθιέρωσης με αμοιβή υπερωρι- 
ακής, νυχτερινής και εξαιρέσιμων ημερών εργασίαςτου 
μόνιμου προσωπικού και του προσωπικού με σχέση ερ¬ 
γασίας ιδιωτικού δικαίου των Νοσηλευτικών Ιδρυμάτων 
ανά Υγειονομική Περιφέρεια 

2. Την υπ'αριθμ. 307/18-01-2017 απόφαση του Διοι¬ 
κητή της 6ης Υ.ΠΕ. περί κατανομής του ποσού της υπ' 
αριθμ. πρωτ. Α2β/Γ.Π. 92202/23-12-2016 απόφαση του 
Υπουργού Υγείας και του Αναπληρωτή Υπουργού Υγείας 
στα Νοσοκομεία της 6ης Υ.ΠΕ. 

3. Τις διατάξεις του ν. 4354/2015 (ΦΕΚ 176/τ.Α7 
16.12.2015) και συγκεκριμένα του άρθρου 20 σχετικά με 
«Αποζημίωση για εργασία καθ’ υπέρβαση του υποχρεω¬ 
τικού ωραρίου-αποζημίωση για εργασία προς συμπλή¬ 
ρωση του υποχρεωτικού ωραρίου. 

4. Τις διατάξεις του άρθρου 7 του ν. 3329/2005 περί 
αρμοδιοτήτων του Διοικητικού Συμβουλίου. 

5. Την υπ' αριθμ. πρωτ. 10406/17-5-2017 εισήγηση του 
Διοικητικού Διευθυντή. 

6. Το γεγονός ότι οι υπάλληλοι του ακτινολογικού τμή¬ 
ματος, λόγω της μεγάλης έλλειψης προσωπικού και προ- 
κειμένου να επιτυγχάνεται η συνεχής λειτουργία του τμή¬ 
ματος, αναγκάζονται να εργάζονται μία (1) ώρα επιπλέον 
του ωραρίου τους, προς κάλυψη του εικοσιτετραώρου. 

7. Το γεγονός ότι η μεγάλη έλλειψη διοικητικού προ¬ 
σωπικού λόγω συνταξιοδοτήσεων και αδυναμίας προ¬ 
σλήψεων (διοικητικού κυρίως προσωπικού) καθώς και 
οι ιδιαίτερα αυξημένες ανάγκες και απαιτήσεις σε όλα 
τα τμήματα της διοικητικής υπηρεσίας υποχρεώνουν 
τους υπαλλήλους - στους οποίους πολλές φορές ανατί¬ 
θενται παράλληλα καθήκοντα με αυτά της θέσης στην 
οποία είναι τοποθετημένοι - συχνά να εργάζονται και 
πέραν του κανονικού ωραρίου τους για την αντιμετώ¬ 
πιση πραγματικών, επειγουσών, υπηρεσιακών αναγκών 
και πιο συγκεκριμένα: 

- Άμεση ολοκλήρωση διαγωνισμών, προκειμένου να 
μην υπάρξει έλλειψη βασικών υλικών και υπηρεσιών 
του Νοσοκομείου. 

- Διεκπεραίωση θεμάτων οικονομικού τμήματος 
(προϋπολογισμοί, κλείσιμο ταμείου, απολογισμοί, τρο¬ 
ποποιήσεις κλπ). 

- Άμεση εξόφληση των ληξιπρόθεσμων υποχρεώσεων. 

- Την ενοποίηση και τον έλεγχο των στοιχείων των τρι¬ 
ών νοσηλευτικών μονάδων, που πραγματοποιείται από 
τη Νοσηλευτική Μονάδα Πύργου, έδρα του Γ.Ν. Ηλείας 
(στοιχεία προϋπολογισμών, απολογισμών, ΕΆΣΤΑΤ, μη¬ 
τρώο δεσμεύσεων, στοιχεία ΓΆΚ). 

- Ολοκλήρωση διαδικασιών αξιοποίησης ακινήτων 
ιδιοκτησίας Νοσοκομείου. 

- Μηχανογράφηση τμήματος Προσωπικού και καταχώ- 
ρηση των υπηρεσιακών φακέλων στο μηχανογραφικό 
πρόγραμμα. 

- Υπάλληλοι του Νοσοκομείου οι οποίοι κάνουν χρέη 
οδηγού καλούνται συχνά εκτός ωραρίου να μεταφέρουν 
απαραίτητα υλικά στις άλλες δύο Νοσηλευτικές Μονάδες 
του Γενικού Νοσοκομείου Ηλείας ή γιατρούς από άλλα 
Νοσοκομεία για πραγματοποίηση εφημέριων. 

- Λόγω μεγάλου φόρτου εργασίας, μέλη των επιτρο¬ 
πών διενέργειας διαγωνισμών, οι οποίοι ανήκουν σε 
όλους του κλάδους και κατηγορίες, αναγκάζονται να συ¬ 
νεδριάζουν και πέραν του υποχρεωτικού ωραρίου, προ- 
κειμένου να ολοκληρωθούν οι διαγωνισμοί και να μην 
διαταραχθεί η εύρυθμη λειτουργία του Νοσοκομείου. 

- Λόγω μεγάλης έλλειψης προσωπικού, νοσηλευτικό 
προσωπικό καλείται να καλύψει άμεσες και επιτακτικές 
ανάγκες του Νοσοκομείου (π.χ. επείγοντα χειρουργεία) 
απογευματινές ή βραδινές ώρες, πέραν του κανονικού 
ωραρίου του. 

- Μέλη ή γραμματείςτου Διοικητικού ή του Υπηρεσια¬ 
κού Συμβουλίου αναγκάζονται να παραμένουν σε συνε¬ 
δριάσεις που δεν ολοκληρώνονται εντός του ωραρίου. 
Επίσης, οι γραμματείς των συμβουλίων λόγω μεγάλου 
φόρτου εργασίας αλλά και λόγω του επείγοντος χαρα¬ 
κτήρα ορισμένων θεμάτων αναγκάζονται να συντάσ¬ 
σουν τα πρακτικά εκτός ωραρίου εργασίας. 

8. Το γεγονός ότι η δαπάνη που θα προκύπτει από την 
ανωτέρω υπερωριακή απασχόληση δεν θα υπερβαίνει 
το ύψος της εγγεγραμμένης πίστωσης προϋπολογισμού 
οικονομικού έτους 2017. 

αποφασίζει ομόφωνα 

Εγκρίνει: 

Ι.Την υπερωριακή απασχόληση καθ’ υπέρβαση του 
υποχρεωτικού ωραρίου, για το β' εξάμηνο του οικονομι¬ 
κού έτους 2017, διακοσίων (200) υπαλλήλων του Γενικού 
Νοσοκομείου Ηλείας - Νοσηλευτικής Μονάδας Πύργου 


και μέχρι είκοσι τέσσερις χιλιάδες (24.000) ώρες, οι οποί¬ 
ες δεν θα υπερβαίνουν τις εκατόν είκοσι (120) ώρες το 
εξάμηνο ανά υπάλληλο. 

2. α) Την υπερωριακή εργασία καθ' υπέρβαση του 
υποχρεωτικού ωραρίου κατά τις νυχτερινές ώρες εί¬ 
κοσι πέντε (25) υπαλλήλων του Γενικού Νοσοκομείου 
Ηλείας - Νοσηλευτικής Μονάδας Πύργου και μέχρι δύο 
χιλιάδες (2.000) ώρες, οι οποίες δεν θα υπερβαίνουν τις 
ενενήντα έξι (96) ώρες ανά υπάλληλο, για το Β' εξάμηνο 
του οικονομικού έτους 2017. 

β) Την υπερωριακή εργασία καθ' υπέρβαση του υπο¬ 
χρεωτικού ωραρίου κατά τις Κυριακές και εξαιρέσιμες 
ημέρες είκοσι πέντε (25) υπαλλήλων του Γενικού Νοσο¬ 
κομείου Ηλείας - Νοσηλευτικής Μονάδας Πύργου και 
μέχρι δύο χιλιάδες (2.000) ώρες, οι οποίες δεν θα υπερ¬ 
βαίνουν τις ενενήντα έξι (96) ώρες ανά υπάλληλο, για το 
β' εξάμηνο του οικονομικού έτους 2017. 

Η δαπάνη ποσού 50.000,00€ (στους ΚΑΕ 0261,0263, 
0561, 0562, 0563, 0564, 0565, 0566) που θα προκύπτει 
από την ανωτέρω υπερωριακή απασχόληση δεν θα 
υπερβαίνει το ύψος της εγγεγραμμένης πίστωσης προ¬ 
ϋπολογισμού του οικονομικού έτους 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 29 Μάίου 2017 

Ο Πρόεδρος του Διοικητικού Συμβουλίου 

ΚΩΝΣΤΑΝΤΙΝΟΣ ΔΙΑΜΑΝΤΟΠΟΥΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 


























